# אביגיל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בדמות תנ"כית; לערך העוסק בהתנחלות, ראו אביגיל (יישוב).

אביגיל הייתה אשתו של דוד המלך לפי ספר שמואל א' או אחותו לפי ספר דברי הימים א'.

לפני שנישאה לדוד גרה במעון, בהרי יהודה. הייתה אשה טובת שכל ויפת תואר, אחת מארבע הנשים היפות בעולם (על פי הגמרא). הייתה נשואה לנבל הכרמלי שעליו נאמר "והאיש קשה ורע מעללים".

על פי המסופר בספר שמואל א', אביגיל הלכה לקראת דוד שצעד עם ארבע מאות איש חמושים עימו להחריב את ביתה, והיא הצליחה לעצור אותו בתשורות ובדברי חכמה ובקשה ממנו שלא יכתים את מלכותו המפוארת המיועדת במעשה רצח של בעלה. בין היתר, הפטירה לעברו את המשפט "וזכרת את אמתך", שהוא מעין משפט התחלה מקראי. בעלה שמע מפיה לאחר מכן את מה שקרה, כעס וחטף שבץ. לאחר שהוא נפטר היא נישאה לדוד. דוד היה קרוב משפחה רחוק של נבל, ויתכן שפעל על פי המנהג שהאלמנות נישאות לקרובי המשפחה בכדי להקים שם למת.

חיזוק לכך ניתן לראות מכך שהתנ"ך ממשיך לקרוא לאביגיל "אשת נבל" למרות שהוא מת, וכן מכך שבנה למרות שהיה מגדולי בניו של דוד לא השתתף במאבקי ירושת העצר - כי הוא נקרא על שם המת ולא על שם דוד.

חז"ל מציינים את כושר ההבחנה שלה ואת היכולת לראות את התמונה במלואה שהובילו אותה למנוע מדוד מעשה של רצח. כמו כן, יש שייחסו למעשה זה שאיפות אנוכיות, שכן דוד היה ממשפחת בעלה, שנועדה למלוכה, ומשהבינה כי נבל לא ימלוך- רצתה למנוע מדוד לאבד גם הוא את זכותו למלוכה, כדי להיות קרובה אל המלוכה בעצמה.

ילדה בן אחד בשם דניאל שכונה גם כלאב, או- על פי פירוש אחר- שני בנים בשני שמות אלו.

על פי חז"ל, אביגיל היא אחת משבע נביאות מיתולוגיות שקמו לישראל. ההוכחה לכך ניתנת בתלמוד בבלי מסכת מגילה דף יד ע"ב.

## [עריכה] קישורים חיצוניים

- אביגיל, באנציקלופדיה של מקראגשר

מקור: http://he.wikipedia.org../../../%D7%90/%D7%91/%D7%99/%D7%90%D7%91%D7%99%D7%92%D7%99%D7%9C.html

קטגוריות: אישים בתנ"ך | נביאות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Esperanto
- Español
- Polski
- Svenska